laion/Wikipedia-Exotic huggingface dataset:
קאספרס גורקש

קאספרס גורקש (בלטבית: Kaspars Gorkšs; נולד ב-6 בנובמבר 1981) הוא כדורגלן עבר לטבי ששיחק בעמדת בלם. בשנים 2018–2019 שימש כנשיא של התאחדות הכדורגל הלטבית. גורקש התחיל את הקריירה שלו באודה. בשנת 2002 חתם באוסטרס מליגת העל השוודית. בשנת 2005 חתם באסיריסקה. אחרי עונה אחת בלבד חזר ללטביה כאשר חתם בונטספילס. ב-1 בינואר 2007 גורקש חתם בבלקפול לשנה וחצי עם אופציה לעונה נוספת. ב-28 באוגוסט 2007 גורקש הבקיע את שער הבכורה שלו בבלקפול נגד דרבי קאונטי במשחק במסגרת גביע הליגה האנגלי. ב-12 ביוני 2008 חתם בקווינס פארק ריינג'רס. למרות טענותיה של בלקפול שהמהלך בוצע באופן לא חוקי, מנהלת הליגה של פוטבול ליג אישרה את המהלך. ב-9 באוגוסט 2008 גורקש ערך את הופעת הבכורה שלו בקבוצה בניצחון 1-2 נגד בארנסלי. ב-7 בנובמבר 2009 גורקש הבקיע את שער הבכורה שלו בקבוצה בניצחון 1-2 נגד שפילד ונסדיי. גורקש היה שותף להעפלה של הקבוצה לפרמייר ליג בסיום עונת 2010/2011 אחרי 15 שנה. ב-24 באוגוסט 2011 גורקש חתם ברדינג לשלוש שנים. בסיום העונה רדינג העפילה לפרמייר ליג ובכך גורקש חגג עלייה שנייה ברציפות לפרמייר ליג. ב-4 בנובמבר 2012 גורקש הבקיע את שער הבכורה שלו בפרמייר ליגב בתיקו 1-1 נגד קווינס פארק ריינג'רס. ב-12 בפברואר 2013 גורקש הושאל לוולברהמפטון וונדררס עד לסיום העונה. בדצמבר 2014 גורקש חתם בקולצ'סטר יונייטד על חוזה לחודש אחד. ב-10 בינואר 2015 האריך את חוזהו עד לסיום העונה. ב-24 בינואר 2015 גורקש הבקיע את שער הבכורה שלו בקבוצה בניצחון 0-2 נגד לייטון אוריינט. ב-29 בינואר 2015 חתם על חוזה לשנה וחצי בארגוטליס מליגת העל היוונית. בספטמבר 2015 חתם בדוקלה פראג מליגת העל הצ'כית עד לסיום העונה. ב-1 ביולי 2016 חזר ללטביה והצטרף ללייפאיה עד לסיום העונה. בפברואר 2017 חתם בריגה. באפריל 2018 הצטרף לאודה. באוגוסט 2018 פרש ממשחק פעיל. גורקש ערך את הופעת הבכורה שלו בנבחרת לטביה ב-11 באוקטובר 2006 במשחק נגד צפון אירלנד במסגרת מוקדמות יורו 2008.[דרושה הבהרה] ב-17 באוקטובר 2007 גורקש הבקיע את שער הבכורה שלו בנבחרת בהפסד 3-1 נגד דנמרק. גורקש היה קפטן הנבחרת במשך 7 שנים . בשנת 2017 הודיע על פרישתו מהנבחרת אוסטרס הליגה השוודית השנייה: 2002 ונטספילס ליגת העל הלטבית: 2006 בלקפול פלייאוף העלייה לפוטבול ליג צ'מפיונשיפ: 2006/2007 קווינס פארק ריינג'רס פלייאוף העלייה לפרמייר ליג: 2010/2011 רדינג פלייאוף העלייה לפרמייר ליג: 2011/2012 אישיים הכדורגלן הלטבי של השנה: 2009, 2010 מדיה וקבצים בנושא קאספרס גורקש בוויקישיתוף קאספרס גורקש, ברשת החברתית אקס (טוויטר) קאספרס גורקש, באתר Transfermarkt קאספרס גורקש, באתר Soccerway קאספרס גורקש, באתר BDFutbol קאספרס גורקש, באתר WorldFootball.net קאספרס גורקש, באתר National Football Teams קאספרס גורקש, באתר FootballDatabase.eu
לוליגיים

לוליגיים (שם מדעי: Loliginidae) היא משפחה של דיונוני רחף ממחלקת הסילוניות המצויים בימים ממוזגים. הלוליגיים הם דיונונים בגודל ממוצע בעלי עיניים גדולות היכולים לשנות את צבעיהם. חלקם צבועים ביותר כאמצעי ראווה וחלק משתמשים בנהורנות כדי לזהור בחשיכה. הם יצורים חכמים ובעלי "גלימה" מתנפנפת העוזרת להם לנוע במהירות. בקצה גופם 8 זרועות היכולות להיתפס על טרף קטן ולהשתלט עליו במהירות. דיונונים אלה חיים הן באזורים הטרופיים והן באוקיינוסים הממוזגים. סוג ומין יחיד Afrololigo mercatoris Alloteuthis Doryteuthis - בו דוריטאותיס אופלסכנס סוג ומין יחיד Heterololigo bleekeri לוליגו (Loligo) Loliolus Lolliguncula Pickfordiateuthis דיונון שונית (Sepioteuthis) Uroteuthis מדיה וקבצים בנושא לוליגיים בוויקישיתוף לוליגיים, באתר ITIS (באנגלית) לוליגיים, באתר NCBI (באנגלית) לוליגיים, באתר האנציקלופדיה של החיים (באנגלית) לוליגיים, באתר GBIF (באנגלית)
רואנדאייר

רואנדאייר (באנגלית: RwandAir) היא חברת תעופה בבעלות ממשלת רואנדה. החברה היא חברת הדגל של המדינה ונוסדה ב-2002 כ-Rwandair Express. החברה מפעילה טיסות פנים ובינלאומיות לאפריקה, אירופה, הודו והמזרח התיכון. בסיס החברה נמצא בנמל התעופה הבין-לאומי קיגאלי,(KGL) שליד העיר קיגאלי. לחברה הסכמי שותפות קוד עם: טורקיש איירליינס, אתיופיאן איירליינס, בראסלס איירליינס וסאות' אפריקן איירוייז. צי המטוסים של חברת התעופה כולל מחלקות תיירים ומחלקת עסקים. צי המטוסים של החברה נכון ליוני 2019: בנובמבר 2018 סיכמו ראש ממשלת ישראל בנימין נתניהו ונשיא רואנדה פול קגאמה על הפעלת קו טיסות ישיר בין המדינות באמצעות חברת התעופה, הקו החל לפעול ב-25 ביוני 2019 בשלוש טיסות שבועיות, ומופעל במטוסי בואינג 737-800. מדיה וקבצים בנושא רואנדאייר בוויקישיתוף אתר האינטרנט הרשמי של רואנדאייר רואנדאייר, ברשת החברתית פייסבוק רואנדאייר, ברשת החברתית אינסטגרם RwandAir, About RwandAir TripAdvisor, RwandAir פרטי צי המטוסים של רואנדאייר, באתר airfleets.net (באנגלית) "Bombardier Delivers Dual-Class Q400 NextGen Airliner to RwandAir". Bombardier Aerospace. Bombardier Aerospace. נבדק ב-17 בדצמבר 2015. {{cite web}}: (עזרה) "שער נוסף לאפריקה: קו תעופה ישיר לרואנדה | ישראל היום". ישראל היום. נבדק ב-2018-12-02. עכשיו זה רשמי: טיסות ישירות מישראל לרואנדה, באתר Passportnews, ‏29 במאי 2019
וסילי גורקו

וסילי יוסיפוביץ' גורקו (ברוסית: Василий Иосифович Гурко; 20 במאי 1864 - 11 בפברואר 1937) היה גנרל בצבא האימפריה הרוסית אשר פיקד על ארמיות במלחמת העולם הראשונה. גורקו נולד בצארסקויה סלו ב-20 במאי 1864, כבן למשפחת אצילים חזקה. אביו היה הפילדמרשל יוסיף גורקו, ואחיו היה המדינאי ולדימיר גורקו. מגיל צעיר הוא יועד לשירות צבאי, ולפיכך עד 1885 למד בבית ספר צבאי מן השורה הראשונה, ולאחר מכן התגייס לצבא האימפריה הרוסית והוצב ברגימנט ההוסרים של המשמר הקיסרי. בין השנים 1899-1892 למד באקדמיה של המטה הכללי והועלה לדרגת קפיטן. ב-1 בנובמבר 1893 קיבל פיקוד על אסקדרון במסגרת רגימנט ההוסרים של המשמר. ב-9 באוגוסט 1896 הוא הועלה לדרגת פודפולקובניק ומונה לקמ"ט למשימות מיוחדות במחוז הצבאי ורשה. במהלך מלחמת הבורים השנייה בשנים 1899–1902 הוא שימש כנספח צבאי בצבא הרפובליקה הדרום-אפריקאית, וצפה בקרבות מהצד הבורי. במהלך תקופה זו, הוא הועלה לדרגת גנרל מיור, ולאחר מכן כיהן לזמן קצר כנספח הצבאי בברלין. עם פרוץ מלחמת רוסיה–יפן ב-1904, הוצב גורקו כקצין אפסנאות בארמייה המנצ'ורית של אלכסיי קורופטקין. עד סוף הלחמה הוא מילא תפקידי ניהול ומטה ולחם במספר קרבות. בין השנים 1906–1911 שימש כיו"ר הוועדה להיסטוריה צבאית. ב-12 במרץ 1911 הוא מונה למפקד דיוויזיית הפרשים ה-1. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914, נכללה הדיוויזיה של גורקו במסגרת הארמייה הראשונה של פאול פון רננקמפף. הוא לחם עם הדיוויזיה במסגרת הפלישה הרוסית לפרוסיה המזרחית וקרב לודז'. ב-9 בנובמבר של אותה שנה הוא מונה למפקד הקורפוס ה-6, ולחם עמו במסגרת הארמייה השנייה והארמייה ה-11, בקרב גליציה, הקרב על הוויסלה וקרב בולימוב. ב-21 בפברואר 1916 הוא מונה למפקד הארמייה החמישית ולחם עמה במתקפת אגם נארוץ' הכושלת. ב-15 באוגוסט הוא הועבר לפקד על הארמייה המיוחדת, עד 10 בנובמבר עת מונה לראש מטה החזית הדרום-מערבית. ב-31 במרץ 1917 הוא מונה למפקד החזית המערבית, אולם כבר ב-23 במאי סולק מהתפקיד ומהצבא בכלל, כיוון שנותר מלוכני מובהק אף לאחר מהפכת פברואר. הוא נכלא במבצר פטרופבלובסקיה, ובספטמבר 1917 גלה מרצון לבריטניה ולאחר מכן לממלכת איטליה. ב-1919 הוא סירב להצעה להצטרף לצבא הלבן, אולם היה חבר בארגון הצבאי הכלל רוסי אשר הקים פיוטר וראנגל, ונועד לאחד את כל מתנגדי הקומוניזם ברחבי אירופה. הוא נפטר ברומא ב-11 בפברואר 1937 ונקבר בבית הקברות הפרוטסטנטי. מדיה וקבצים בנושא וסילי גורקו בוויקישיתוף וסילי גורקו באתר "המלחמה הגדולה" (באנגלית) ספרו "מלחמה ומהפכה ברוסיה" בתרגום לאנגלית וסילי גורקו, באתר אנציקלופדיה בריטניקה (באנגלית)
לוליגו

לוליגו או דְּיוֹנוּן-רַחַף (שם מדעי: Loligo) הוא סוג של לוליגיים מסדרת דיונוני רחף שממחלקת הסילוניות המצויים בימים ממוזגים. דיונוני הלוליגו מצויים בלהקות בימים רדודים רבים. הם בעלי "גלימה" אפורה עד שקופה אך לעיתים גם אדומה והם בעלי עיניים גדולות, 8 זרועות גדולות בעלות קרסים קטנים ו-2 אונות מצידי הגלימה העוזרים להם לשחות במהירות גבוהה. חלק מהדיונונים יכולים להאיר את תאי גופם בחשיכה. הם נעים במהירות ומחפשים טרף כמו סרטנים, קריל או דגים קטנים. הם יכולים לחיות גם במים עמוקים אך בעונת הרבייה הם מתקבצים בהמונים בחופים ומטילים שורות של ביצים צהובות המהודקות יחדיו. הצעירים הבוקעים נטרפים על ידי טורפים רבים ומעטים מהם מגיעים לבגרות. כמה אנשים ניזונים מדיונונים ועושים מהם מאכלים כמו הקלמארי. Loligo forbesii לוליגו הכף (Loligo reynaudii) לוליגו שקוף (Loligo vulgaris) מדיה וקבצים בנושא לוליגו בוויקישיתוף לוליגו, באתר ITIS (באנגלית) לוליגו, באתר NCBI (באנגלית) לוליגו, באתר Animal Diversity Web (באנגלית) לוליגו, באתר האנציקלופדיה של החיים (באנגלית) לוליגו, באתר GBIF (באנגלית) מילון בעלי חיים: רכיכות (תשס"ד), 2003. האקדמיה ללשון העברית
טריגון קצר-זנב

טריגון קצר-זנב (שם מדעי: Dasyatis brevicaudata) הוא מין של טריגון המצוי בימים שלחופי דרום אפריקה וגם לחופי דרום אוסטרליה ודרום ניו זילנד. הוא נפוץ עד לעומק 156 מטרים. טריגון קצר-זנב הוא אחד המינים הגדולים ביותר במשפחת הטריגוניים. רוחבו מגיע ל-2.1 מטרים, אורכו עולה על 4.3 מטרים ומשקלו מגיע ל-350 קילוגרם. הוא בעל גוף משוטח ואפור עם פה המצוי מתחת הגוף, עיניים גדולות וחוטם מחודד. הזנב קצר כשמו ומכיל קוץ בולט בעל ארס. הטריגונים יכולים להסתוות בחולות ולהפתיע יצורים קטנים יותר אותם הם טורפים. הוא מצוי בימים ובמפרצים שונים בחופי דרום אפריקה ואוסטרליה. הוא מצוי בחולות, אזורי סלעים, בשוניות, בקרבה לחופים ואף במים מליחים. הטריגון טורף שניזון בעיקר מדגי גרם וכן מצדפות, דיונונים שונים, סרטנים, ויצורי סלפה. הוא מפתיע את טרפו וקוטל אותו עם שיניו הגדולות. הוא עצמו נטרף על ידי מעט מאוד טורפים הכוללים את כריש קופר, פטישן תמים-חרטום, עמלץ לבן וקטלן. הוא מתגונן מטורפיו באמצעות זנבו בעל העוקץ שמצליף למעלה כמו עקרב. ב-4 בספטמבר 2006, מין של יצור זה שהיה סמוך לחוף במזרח אוסטרליה גרם למות שדרן הטבע סטיב אירווין, כשהיה בן 44 בלבד . סטיב ארווין מדיה וקבצים בנושא טריגון קצר-זנב בוויקישיתוף טריגון קצר-זנב, באתר ITIS (באנגלית) טריגון קצר-זנב, באתר NCBI (באנגלית) טריגון קצר-זנב, באתר Animal Diversity Web (באנגלית) טריגון קצר-זנב, באתר GBIF (באנגלית)
פטישן תמים-חרטום

פטישן תמים-חרטום (שם מדעי: Sphyrna zygaena) הוא מין כריש ממשפחת הפטישניים המצוי בכל האוקיינוסים. כריש זה מצוי בסכנת הכחדה. זהו המין השני בגודלו במשפחה לאחר המין פטישן גדול. אורכו של הפטישן עד 5 מטרים ומשקלו עד 400 קילוגרם. הוא טורף עצום בעל גוף אפור כהה עם ראש דמוי-פטיש העוזר לו לחוש טרף באמצעות חשמל שהוא מפיק. הוא גם עוזר לראות טרף ביעילות באוקיינוס הרחב. הסנפירים הגדולים עוזרים לכריש לנוע במהירות. כריש זה מצוי באוקיינוסים הטרופיים ובכמה ימים. הוא יכול לשחות כמה קילומטרים ביום בתנועה מתמדת. הכריש הוא טורף-על באוקיינוס וניזון בעיקר מדגי גרם ומסרטנים ודיונונים, אך גם מדגי סחוס אחרים ואף מפטישנים אחרים. כרישים אלה משריצים את ולדותיהם בבטן ומשריצים 20–40 פרטים. הכריש פוגע באדם לעיתים רחוקות ביותר, כנראה עקב טעות בזיהוי. ואולם הכרישים נפגעים מדייגים הצדים אותם וסוחרים בבשרם ובאיבריהם. מדיה וקבצים בנושא פטישן תמים-חרטום בוויקישיתוף פטישן תמים-חרטום, באתר ITIS (באנגלית) פטישן תמים-חרטום, באתר NCBI (באנגלית) פטישן תמים-חרטום, באתר Animal Diversity Web (באנגלית) פטישן תמים-חרטום, באתר האנציקלופדיה של החיים (באנגלית) פטישן תמים-חרטום, באתר FishBase (באנגלית) פטישן תמים-חרטום, באתר GBIF (באנגלית) פטישן תמים-חרטום באתר הרשימה האדומה של IUCN
סלפיים

סלפיים (שם מדעי: Salpidae) היא משפחה יחידה בסדרת הסלפות (Salpida) שהם קבוצה של מיתרניים פרימיטיביים מקבוצת מיתרני זנב. יצורים אלה חיים בים ומתנהלים כיצורי פלנקטון גדולים המזכירים מעט מדוזות. יצורים אלה מצויים בכל האוקיינוסים ובימים שונים ונפוצים ביותר בתוך האוקיינוס הדרומי שלחופי אנטארקטיקה. הם מותאמים הן למים קרים והן למים טרופיים. רבים מהם חיים גם בתהומות האוקיינוס. הם ניזונים מסינון של יצורי פלנקטון קטנים אחרים לתוך גופם. לסלפות שני שלבי חיים. בשלב הראשון היא חיה לבדה ומתרבה ברבייה אל-מינית ובשלב השני מתחברת למושבה הנראית כשרשרת שיכולה להגיע עד לכמה מטרים ומתרבה בצורה מינית. Brooksia Cyclosalpa Helicosalpa Iasis Ihlea סוג ומין יחיד Metcalfina hexagona Pegea Ritteriella Salpa Soestia Thalia סוג ומין יחיד Thetys vagina סוג ומין יחיד Traustedtia multitentaculata סוג ומין יחיד Weelia cylindrica מדיה וקבצים בנושא סלפיים בוויקישיתוף סלפיים, באתר ITIS (באנגלית) סלפיים, באתר NCBI (באנגלית) סלפיים, באתר Animal Diversity Web (באנגלית) סלפיים, באתר GBIF (באנגלית)
דטרויט (סרט)

דטרויט (באנגלית: Detroit) הוא סרט קולנוע אמריקאי מ-2017 בבימויה של קתרין ביגלו. הסרט מבוסס על הסיפור האמיתי של התקרית במוטל אלג'יר (אנ'), שהתרחשה בלילה שבין 25–26 ביולי 1976, במהלך המהומות הידועות כ"מהומות רחוב 12". פרק זה לוקה בחסר. אנא תרמו לוויקיפדיה והשלימו אותו. חסרים תוכן מהותי של העלילה. הסרט מתרחש בשנת 1967 בעיר דטרויט, ומתמקד בתקרית שהתרחשה במתחם "מוטל אלג'יר" (ליל 25–26 ביולי 1967), ובה נהרגו שלושה אפרו-אמריקאים, ותשעה אזרחים הוכו בברוטליות, מהם שבעה גברים אפרו-אמריקאים ושתי צעירות לבנות. לארי, זמר אפרו-אמריקאי, הוא מנהיג להקת "הדרמטיקס" שצפויה להופיע לאחר "מרתה והונדלס" (אנ'), בערב שיהווה את פריצת הדרך שלהם. האירוע מתבטל בעקבות המהומות בעיר, והוא ומנהל הלהקה, פרד, מוצאים מחסה במלון אלג'ירס. במלון הם פוגשים שתי צעירות לבנות, ג'ולי אן וקארן וידידם האפרו אמריקאי הפרוע קארל. קארל יורה מתוך שעשוע לכיוון אנשי המשמר הלאומי באקדח הזנקה. למלון מגיעים חבורת שוטרים בהנהגת קראוס, שוטר לבן וגזען שפוצח במסכת חקירות ועינויים נגד לארי וחבריו. במהלך ההתעללות נרצחים שלושה צעירים שחורים, בהם פרד וקארל. מלווין דיסמוקס, מאבטח אפרו-אמריקאי שנקלע למקום, נחקר ומואשם ברצח יחד עם השוטרים המתעללים. הם מזוכים בידי חבר מושבעים לבן. ג'ון בויגה - מלווין דיסמוקס, מאבטח אפרו-אמריקאי המואשם במעשי אלימות ויל פולטר - קראוס, שוטר לבן גזען וסדיסט האנה מארי - ג'ולי אן ג'ון קרסינסקי - עורך הדין אוארבך בן או'טול - פלין אלג'י סמית' - לארי ריד ג'ייקוב לאטימור - פרד קייטלין דיוור - קארן אנתוני מאקי - גרין פייטון אלכס סמית' - לי פורסיית' ג'ק ריינור - דימנס ג'רמי סטרונג - עו"ד לאנג ג'ייסון מיטשל - קארל ג'וזף דייוויד ג'ונס - מוריס כריס קוי - הבלש תומפסון כריס צ'ולק - השוטר פרנק לאז אלונזו - ג'ון קוניירס ג'וניור אנ' הסרט הוא שיתוף הפעולה השלישי בין הבמאית קתרין ביגלו לתסריטאי מארק בול, לאחר "מטען הכאב" ו"כוננות עם שחר". השניים הובילו את הפקת הסרט וחברו לצורך כך לחברת "Annapurna Pictures", חברת הפקות עצמאית הנתמכת על ידי בתו של לארי אליסון. צילומי הסרט בוצעו במהלך 2016 במסצ'וסטס ובדטרויט. הצלם הראשי היה בארי אקרויד שעבד עם ביגלו בסרט "מטען הכאב". הקרנת הבכורה של הסרט נערכה ב-25 ביולי 2017 והפצת הסרט נקבעה ל-4 באוגוסט 2017. הסרט זכה בדרך כלל לשבחי מבקרי הקולנוע ולדירוג של 84% באתר Rotten Tomatoes מצד המבקרים ו-79% מצד הצופים. לעומת זאת הוא לא הצליח בקופות ורשם הכנסות של 7.1 מיליון דולר בלבד בסוף השבוע הראשון להקרנתו הרחבה בארצות הברית ו-16.7 מיליון דולר סך הכל, סכום נמוך משמעותית מתקציב ההפקה שעמד על 30 מיליון דולר. אתר האינטרנט הרשמי של דטרויט דטרויט, ברשת החברתית פייסבוק דטרויט, ברשת החברתית אקס (טוויטר) "דטרויט", במסד הנתונים הקולנועיים IMDb (באנגלית) "דטרויט", באתר AllMovie (באנגלית) "דטרויט", באתר Rotten Tomatoes (באנגלית) "דטרויט", באתר Box Office Mojo (באנגלית) "דטרויט", באתר Metacritic (באנגלית) "דטרויט", באתר אידיבי "דטרויט", באתר Hulu סרטים (באנגלית) "דטרויט", במסד הנתונים הקולנועיים KinoPoisk (ברוסית) Inside Kathryn Bigelow’s Journey to Tell ‘Detroit’s’ Harrowing Story, וראייטי, 1 באוגוסט 2017 נטע אלכסנדר, "דטרויט" הוא סרט המלחמה המדכא ביותר של השנה, באתר הארץ, 5 באוגוסט 2017 אמיר בוגן, הסרט הכי מדובר כיום - אבל לא תצפו בו בארץ, באתר ynet, 10 באוגוסט 2017
אליפות איטליה בכדורגל 1919/1920

אליפות איטליה בכדורגל 1919/1920 הייתה העונה ה-19 של התחרות שאורגנה על ידי התאחדות הכדורגל האיטלקית. המשחקים החלו ב-5 באוקטובר 1919 והסתיימו ב-20 ביוני 1920. בתחרות השתתפו 66 קבוצות. עבור הניצחון הוענקו שתי נקודות ונקודה עבור תוצאת תיקו. זו הייתה התחרות הראשונה לאחר מלחמת העולם הראשונה. אינטר מילאנו זכתה באליפות בפעם השנייה בתולדות המועדון. בשלב הראשון של התחרות הקבוצות חולקו ל-6 בתים, 8 קבוצות בכל בית. לשלב השני עלו 18 קבוצות שהתחרו ב-3 בתים על הזכות לעלות לבית הגמר. המשחקים בבתים נערכו בשיטת משחק בית ומשחק חוץ. בית הגמר כלל שלוש קבוצות והמנצח עלה לגמר ארצי. כל הקבוצות נפגשו למשחק יחיד. לאציו - התחרות התקיימה בהשתתפות 6 קבוצות בשיטת משחק בית ומשחק חוץ. פורטיטודו רומא ואלבה רומא עלו לשלב השני. טוסקנה - התחרות התקיימה בהשתתפות 6 קבוצות בשיטת משחק בית ומשחק חוץ. פיזה וליבורנו עלו לשלב השני. קמפניה - התחרות התקיימה בהשתתפות 5 קבוצות. אינטר נאפולי ופולואנה עלו לשלב השני. קבוצות שעלו לשלב השני חולקו ל-2 בתים בהם נערכו משחקים בשיטת משחק בית ומשחק חוץ. בסיום ליבורנו נפגשה עם "פורטיטודו רומא" וניצחה 3:2. המשחק נערך ב-20 ביוני בבולוניה, אינטר מילאנו ניצחה את ליבורנו 3−2 וזכתה באליפות. נתונים מאתר rsssf
CollegeHumor

CollegeHumor הוא אתר קומדיה אמריקאי אשר משרדיו ממוקמים בעיר לוס אנג'לס שבמדינת קליפורניה. האתר נמצא כיום בבעלות חברת "IAC/InterActiveCorp". האתר כולל סרטוני וידאו מקוריים קומים ומאמרים שנוצרו על ידי צוות הכתיבה וההפקה שלו, בנוסף לקטעי וידאו, יש באתר תמונות, מאמרים וקישורים. הוא נוצר על ידי ג'וש אברמסון וריקי ואן ויין. האתר מפעיל גם ערוץ YouTube באותו שם ודפים ברשתות חברתיות שונות. התנועה באתר ממוצעים מעל 7 מיליון מבקרים ייחודיים חודשיים, על פי המדידה הישירה. רבים מאנשי הצוות של האתר גם מפעילים את אתר האחות "Dorkly", המרכז בתוכו משחקי וידאו ופרודיות על משחקי וידאו ברוח של CollegeHumor. CollegeHumor הפך לאתר ידוע בזכות התוכן הקומי המקורי שלו. האתר היה מועמד יחד עם רבים מהסרטונים שלו לפרס וובי בקטגוריית ההומור ובקטגוריות נוספות. בין הסרטונים הזוכים שלו נכללים "Pixar Intro Parody" עבור אנימציה הטוב ביותר, "Web Site Story" עבור הפרט קצר קצר או פרק, ו"ג'ייק ואמיר" עבור הסדרה הטובה ביותר. בשנת 2014, שני החלקים שלהם הסרטון שלה "Furry Force" זכה בפרס "Ursa Major Award" עבור סדרת סרטוני הדרמה הטובה ביותר. בשנת 2014, CollegeHumor דורג במקום ה-76 מתוך 100 בדרוג ערוצי הניו מדיה של האתר "NewMediaRockstars". האתר הוקם בדצמבר 1999 על ידי ג'וש אברמסון וריקי ואן ויין, בסיועו של היזם יעקב לאודוויק. אברמסון ואן-ויין למדו יחד בבית ספר תיכון בבולטימור שבמרילנד. אברמסון אמר בראיון: "רצינו להתחיל עסק מבוסס פרסומות, כי אז היה שוק הפרסום די חם וראינו אנשים אחרים מפתחים אתרי אינטרנט שהיו פופולריים ועשו הרבה כסף". מטרתם הייתה ליצור אתר הומור שימשוך את אוכלוסיית הסטודנטים. CollegeHumor, יחד עם חברת האם שלה, Connected Ventures, נרכשה על ידי IAC של בארי דילר באוגוסט 2006. מדיה וקבצים בנושא CollegeHumor בוויקישיתוף אתר האינטרנט הרשמי של CollegeHumor (באנגלית) CollegeHumor, ברשת החברתית פייסבוק CollegeHumor, ברשת החברתית אקס (טוויטר) CollegeHumor, ברשת החברתית אינסטגרם CollegeHumor, ברשת החברתית טיקטוק CollegeHumor, ברשת החברתית LinkedIn CollegeHumor, סרטונים בערוץ היוטיוב
איליה וסטרמנס

איליה וסטרמנס (28 בספטמבר 1915–2005) היה כדורגלן עבר לטבי-יהודי, אשר שיחק כחלוץ. וסטרמנס נולד בבירת לטביה, ריגה. את מרבית הקריירה שלו ככדורגלן בילה במועדוני כדורגל של הקהילה היהודית. ב-1931 שיחק בקבוצת מכבי ריגה, לאחר מכן שיחק בין השנים 1933–1935 במדי הכח ריגה. בשנת 1935, עבר לשחק באוסטריה, כאשר שיחק עבור הכח וינה. בשנת 1936, עבר וסטרמנס לארץ ישראל המנדטורית ושיחק עבור מכבי תל אביב. לאחר שנה אחת, חזר לשחק בהכח וינה, וב-1938 עבר לשחק בשורות רסינג פריז מצרפת. ב-1939, בטרם סיפוחה של לטביה על ידי ברית המועצות, עבר לגור בארצות הברית, ושיחק למשך עונה בקבוצת פילדלפיה פסון פיליס. בין 1941–1943, שיחק עבור ניו-יורק אמריקנס. בשנת 1945, שיחק בקבוצת ברוקלין היספנו, ובשנה שלאחר מכן, 1946-1947, שיחק בקבוצת הכדורגל של איגוד עובדי החשמל בניו יורק, בה סיים את הקריירה ככדורגלן פעיל. ב-30 במאי 1935, וסטרמנס ערך את הופעת הבכורה שלו עבור הנבחרת הלטבית, כאשר כבש צמד במשחק הניצחון 1–6 מול ליטא. במסגרת מוקדמות מונדיאל 1938, וסטרמנס כבש שערים בצמד משחקי נבחרתו מול ליטא, ואת השער היחיד של נבחרתו במשחק ההפסד 1–2 מול אוסטריה, שקבע את הדחתה של לטביה מההעפלה. ב-23 הופעותיו הבינלאומיות, וסטרמנס כבש 13 שערים, דבר שהציב אותו ככובש השלישי בטיבו במדי נבחרתו ערב מלחמת העולם השנייה שקטעה את קריירת המשחק הלאומית והאירופית שלו. הוא נפטר בגיל 90, בפלורידה, ארצות הברית. נבחרת הגביע הבלטי (2): 1936, 1937. אישיים מלך השערים של הגביע הבלטי (2): 1935, 1937. איליה וסטרמנס, באתר Transfermarkt ביוגרפיה
תוכון צר-מקור

תוכון צר-מקור (שם מדעי: Enicognathus leptorhynchus) הוא מין של תוכי החי באמריקה הדרומית. אורכו הממוצע של התוכי 40 ס"מ. תוכי קטן וירוק זה הוא אוכל זרעים מתמחה הניזון ממגוון מיני זרעים דרום אמריקאים. הוא מצוי בעיקר ביערות של מרכז צ'ילה. מקורו מותאם לחילוץ זרעים מעצים גדולים, למשל מעצי אראוקריה רמה ומיני מחטניים גדולים. התוכים פעילים ביום ועפים בלהקה לעבר היערות. מדיה וקבצים בנושא תוכון צר-מקור בוויקישיתוף תוכון צר-מקור, באתר ITIS (באנגלית) תוכון צר-מקור, באתר NCBI (באנגלית) תוכון צר-מקור, באתר Animal Diversity Web (באנגלית) תוכון צר-מקור, באתר האנציקלופדיה של החיים (באנגלית) תוכון צר-מקור, באתר GBIF (באנגלית) תוכון צר-מקור באתר הרשימה האדומה של IUCN
דיארון פוקס

דיארון פוקס (באנגלית: De'Aaron Fox, נולד ב-20 בדצמבר 1997) הוא כדורסלן אמריקאי המשחק בעמדת הרכז בסקרמנטו קינגס מליגת ה-NBA. פוקס נולד בניו אורלינס שבלואיזיאנה וגדל ביוסטון שבטקסס. הוא בנם של ארון פוקס ולוריין האריס-פוקס. במהלך לימודיו בתיכון הצטיין בנבחרת הכדורסל של בית הספר. הוא נבחר ל"מר כדורסל של טקסס" והשתתף במשחק מקדונלד'ס אול-אמריקן. בליגת המכללות שיחק בעונת 2016/2017 באוניברסיטת קנטקי. הוא סיים את העונה עם ממוצע של 16.7 נקודות, 3.9 ריבאונדים ו-4.6 אסיסטים למשחק. הוא נבחר לחמישיית העונה בליגת ה-SEC אליה משתייכת קנטקי ול-MVP של טורניר ה-SEC. בטורניר אליפות המכללות קלע 39 נקודות במשחק שמינית הגמר נגד אוניברסיטת קליפורניה בלוס אנג'לס, שיא טורניר לשחקן שנה ראשונה. בתום העונה בחר לעזוב את קנטקי ולהירשם לדראפט ה-NBA. בדראפט ה-NBA‏ 2017 נבחר במקום החמישי, על ידי סקרמנטו קינגס. בעונתו הראשונה ב-NBA רשם ממוצעים של 11.6 נקודות ו-4.4 אסיסטים למשחק. בעונת 2018/2019 הציג שיפור ניכר, עם ממוצעים של 17.3 נקודות ו-7.3 אסיסטים למשחק, וסיים במקום השלישי בהצבעות לפרס השחקן המשתפר של העונה ב-NBA (אחרי פסקל סיאקם ודיאנג'לו ראסל). לקראת סוף עונתו השלישית, ב-31 ביולי 2020, קלע שיא קריירה של 39 נקודות בהפסד סקרמנטו מול סן אנטוניו ספרס. בנובמבר 2020 חתם על הארכת חוזה בסקרמנטו ל-5 עונות נוספות, החל מעונת 2021/2022, עבור כ-163 מיליון דולר. בעונת 2022/2023 נבחר פוקס לראשונה בקריירה למשחק האולסטאר של ה-NBA. פוקס זכה בתואר שחקן הקלאץ' של העונה לעונת 2022/33, השנה הראשונה בה מוענק תואר זה. מדיה וקבצים בנושא דיארון פוקס בוויקישיתוף דיארון פוקס, ברשת החברתית אקס (טוויטר) דיארון פוקס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר אוניברסיטת קנטקי פוקס חותם על הארכת חוזה בסקרמנטו, באתר ה-NBA,‏ 25 בנובמבר 2020
יאן הראשון אולברכט, מלך פולין

יאן הראשון אולברכט, מלך פולין (בפולנית: ‏Jan I Olbracht‏Ⓘ‏;‏ 27 בדצמבר 1459–17 ביוני 1501), היה מלך פולין בין השנים 1492–1501. יאן אולברכט נולד ב-27 בדצמבר 1459 בקרקוב, לקז'ימייז' הרביעי, מלך פולין ואליזבת מאוסטריה, בתם של אלברכט השני, מלך גרמניה ואליזבת מלוקסמבורג. בשנת 1490 מת מתיאש הראשון, מלך הונגריה, ויאן אולברכט ניסה לתפוס שם את השלטון, אולם הובס על ידי אחיו אולסלו השני, מלך בוהמיה והונגריה. בשנת 1492 מת אביו קז'ימייז' הרביעי, מלך פולין, ויאן אולברכט נבחר למלך פולין בתמיכתו של פרדריק יגיילו, ארכיבישוף קרקוב וגנייזנו. אולם בדוכסות הגדולה של ליטא נבחר אחיו אלכסנדר יגיילו לדוכס הגדול, ובעקבות כך פחתו הכנסות הממלכה, מה שהותיר את יאן אולברכט כפוף לתמיכת האצולה. יאן אולברכט הרחיב מאוד את כוח האצולה, ומאידך החליש את כוח הכנסייה בממלכה. בשנת 1492 כרת מקסימיליאן, מלך הרומאים ברית עם איוון השלישי ממוסקבה, ובתגובה לכך כרת יאן אולברכט בשנת 1494 בלוצ'ה ברית עם אחיו אולסלו השני, מלך בוהמיה והונגריה, ועם יוהאן השני, הנסיך הבוחר מברנדנבורג ושטפן השלישי, נסיך מולדובה נגד הטורקים. בשנת 1496 גייס יאן אולברכט 80,000 חיילים, ושלח אותם להילחם בטורקים, אולם הצבא נאלץ לסטות ממסלולו, לאחר ששטפן השלישי בגד בו ופלש לגליציה. לאחר מכן נכנס הצבא הפולני לנסיכות מולדביה תוך כדי לחימה, ולאחר שהמצור על סוצ'אבה נכשל והכוח ספג תבוסה בקרב יער קוסמין, נאלץ הצבא הפולני לחזור לארצו. לאחר התבוסה החרים יאן אולברכט מאות אחוזות של אצילים שסירבו להילחם וגרמו לתבוסה, למרות זאת הפופולריות של יאן אולברכט לא נפגעה מכך עד מותו. בשנת 1501 סירב פרידריך מסקסוניה, ראש המסדר הטבטוני להישבע אמונים ליאן אולברכט, ובתגובה שלח יאן אולברכט את צבאו והכריחו לעשות זאת. הוא תכנן להמשיך במסע נגד האבירים הטבטונים, אולם מת במפתיע ב-17 ביוני אותה שנה, ואחיו אלכסנדר יגיילו עלה לשלטון במקומו. מדיה וקבצים בנושא יאן הראשון אולברכט, מלך פולין בוויקישיתוף יאן הראשון אולברכט, מלך פולין, באתר "Find a Grave" (באנגלית) יאן הראשון אולברכט, מלך פולין, באתר אנציקלופדיה בריטניקה (באנגלית)